Psalam (Šarić) 81.
Upravitelju pjevačkoga zbora; po gatskom napjevu; od Asafa.

1Glasno kličite Bogu, jakosti našoj, radujte se Bogu Jakovljevu! 

2Uzdignite pjesme, udarajte u bubanj, u slatku citaru s harfom! 

3Trubite u trubu o mlađaku, o uštapu, u dan blagdana našega! 

4Jer je takav zakon u Izraelu, takva je naredba od Boga Jakovljeva. 

5Kao zakon postavi to u Josipu, kad je izlazio iz zemlje Egipta; čujem riječi, što ih nikada nijesam slušao: 

6"Oslobodio sam ramena njegova od bremena; ruke se njegove oprostiše od teretne košare. 

7U nevolji si me zazvao: ja te spasih; usliših te iz gromovnih oblaka; iskušah te na vodi svađe, 

8Slušaj, narode moj, opomenut ću te! Ah, Izraele, kad bi me poslušao! 

9Neka ne bude u tebe drugoga boga i bogu tuđemu nemoj se l klanjati! 

10 Ja, Gospod, tvoj sam Bog, koji te izvedoh iz zemlje egipatske; otvori usta svoja, i ja ću ih napuniti!" 

11 Ali narod moj ne posluša glasa mojega, i Izrael ne učini po mojoj volji. 

12 Ja ih pustih na volju srca njihova, neka hode po svojim željama. 

13 Ah, da me je narod moj slušao, da je Izrael hodio putovima mojim! 

14 Brzo bih bio pokorio neprijatelje njihove i na protivnike njihove bio bih digao ruku svoju! 

15 Tada bi se morali prignuti mrzitelji Gospodnji, sudbina njihova trajala bi dovijeka. 

16 Najboljom pšenicom hranit ću ga, i medom iz hridine krijepit ću te. 

Psalmi (Šarić)